'Hou op spekuleer', sê minister ná brug op N3 val | Maroela Media
Joe Maswanganyi, minister van vervoer, en verskeie rolspelers Donderdag op die toneel. Foto: Verskaf
Vyf mense, onder wie 'n sewejarige meisie, is in die voorval beseer. Een kritiek beseerde vrou is per helikopter na die naaste hospitaal geneem.
Maswanganyi het tydens die besoek gesê die regering is verlig dat niemand in die voorval dood is nie. "Namens die regering wil ons die mense wat beserings opgedoen het 'n spoedige herstel toewens. Deur ons agentskappe sal ons na hulle uitreik en die nodige bystand bied," het hy gesê.
Maswanganyi het die vinnige optrede en samewerking van die Suid-Afrikaanse Nasionale Padagentskap (Sanral), die Gautengse departement van paaie en vervoer en die Ekurhuleni-metro geprys vir hul hantering van die voorval en dat die puin so vinnig opgeruim is.
Die oorsaak van die ineenstorting is nog nie bekend nie. Maswanganyi het gesê 'n volledige forensiese ondersoek is van stapel gestuur. "Ons vra ruimte dat die ondersoek toegelaat word om plaas te vind en versoek mense om nie enige oningeligte spekulasie oor die oorsaak te maak nie."
Van die gerugte wat moontlik tot die ineenstorting gelei het, is 'n aardskudding of sluipslapers wat gereeld in die holtes van die brug vure gemaak het om warm te bly terwyl hulle daar skuil.
Lees die vorige berigte oor die ineenstorting op Maroela Media.
anc moet die brug as 'n VOORBODE sien.
Stadsingeneurs of inspekteurs behoort tog sulke konstruksies gereeld te inspekteur vir gebreke selfs al word dit nie gebruik nie. Paar jaar gelede het die voetgangergedeelte van die brug oor die Mngeni Rivier by die blue Lagoon in Durban ineengestort as gevolg van vandaliste wat staal gestroop het onder 'n brug op die M4.
JAN V RIEBEECK SE SKULD
As dit nie gebruik is nie hoekom is dit nie lankal verwyder nie. Seker die ou bedeling se skuld!!!
Ou brug. Daar is seker 'n rede hoekom die brug nie meer in gebruik was nie. Soos RB gese het, dit het dalk van die radar verdwyn en was nie gereeld na gegaan nie